stanford-oval/wikipedia huggingface dataset:
Elektroninen piiri
Analogiset piirit

Piirit, joissa virta tai jännite voi vaihdella jatkuvasti ajan myötä ovat analogisia elektronisia piirejä. Analogiset piirit koostuvat sarjaan- ja rinnankytkennöistä.
Sarjaan kytketyssä piirissä sama virta kulkee useiden komponenttien läpi.
Rinnankytkennässä kaikki komponentit on kytketty samaan jännitteeseen, ja virta jakautuu komponenttien kesken niiden vastuksen mukaan.
Analogisten piirien peruskomponentteja ovat perinteisesti johdot, vastukset, kondensaattorit, kelat, diodit ja transistorit. Nykyään myös memristorit lasketaan analogisiksi peruskomponenteiksi. Analogisia piirejä kuvataan piirikaavioilla, joissa johdot on esitetty viivoina ja komponenteilla on omat symbolinsa. Analogisten piirien analyysissä käytetään Kirchhoffin piirilakeja: jokaisen solmun (johtojen risteyspaikka) kaikki virrat yhteenlaskettuna ovat 0 ja jännite jokaisen suljetun johtosilmukan ympäri on 0. Johtimia käsitellään piirikaavioissa yleensä ideaalisina, ja todellisen johdon ominaisuudet kuvataan lisäämällä piirikaavioon lois-elementtejä kuten vastus tai kela. Aktiivisia komponentteja, kuten transistoreita, käsitellään usein ohjattuina virta- tai jännitelähteinä: esimerkiksi kanavatransistori voidaan mallintaa virtalähteeksi, kun sen virtaa ohjataan hilajännitteellä.
Kun piirin fyysinen koko on verrattavissa signaalin taajuutta vastaavaan aallonpituuteen, on käytettävä siirtolinjateoriaa, jossa signaalin rajallinen etenemisnopeus otetaan huomioon. Siirtolinjateoriassa johtimia käsitellään siirtolinjoina, joilla on nimellinen ominaisimpedanssi, ja impedanssit linjan alussa ja lopussa määräävät linjan läpäisseet ja heijastuneet aallot. Siirtolinjateoriasta tulee tärkeää piirilevyillä, joiden signaalien taajuudet ovat yli 1 GHz suuruisia. Integroituja piirejä voidaan käsitellä piiriteorialla alle 10 GHz: n taajuuksilla niiden pienen koon vuoksi.
Digitaaliset piirit

Digitaalisissa elektronisissa piireissä sähkösignaalit saavat epäjatkuvia, diskreettejä arvoja. Nämä arvot voidaan tulkita loogisiksi (kyllä/ei) tai numeeriksiksi, ja ne edustavat käsiteltävää tietoa . Yleisimmin käytetään binäärikoodausta: jokin jännitearvo (tyypillisesti positiivisempi arvo) edustaa binääristä arvoa '1' ja toinen jännitearvo (tyypillisesti lähellä 0 V) edustaa binääristä arvoa '0'. Digitaalipiirit hyödyntävät toisiinsa kytkettyjä transistoreita, jotka muodostavat logiikkaportteja. Niillä voidaan toteuttaa Boolen logiikan toiminnot: AND, NAND, OR, NOR ja XOR, sekä näiden yhdistelmiä. Transistorikytkentöjä, jotka muodostavat positiivisen takaisinkytkennän, käytetään kiikkuina, piireinä, joilla on kaksi tai useampia metastabiilia tilaa. Kiikut ne pysyvät yhdessä näistä tiloista, kunnes niiden tilaa muutetaan ulkoisesti. Siksi digitaaliset piirit mahdollistavat logiikka- ja muistipiirien luomisen, ja niillä voidaan suorittaa mielivaltaisia laskennallisia toimintoja. (Flip-flop- pohjainen muisti tunnetaan staattisena RAM-muistina (SRAM). Dynaamista RAM-muistia (DRAM), joka perustuu latauksen tallentamiseen kondensaattoriin, käytetään myös laajasti.)
Digitaalisten piirien suunnittelu eroaa täysin analogisten piirien suunnittelusta. Jokainen looginen portti regeneroi binäärisignaalin, joten suunnittelijan ei tarvitse ottaa huomioon vääristymiä, vahvistuksen hallintaa, offset-jännitteitä tai muita analogiseen suunnitteluun liittyviä huolenaiheita. Siksi on mahdollista valmistaa edullisin kustannuksin erittäin monimutkaisia digitaalipiirejä, joissa miljardit logiikkaelementit on integroitu yhdelle piisirulle. Tällaisia digitaalisia integroituja piirejä käytetään kaikkialla nykyaikaisessa elektroniikassa, kuten laskimissa, matkapuhelimissa ja tietokoneissa. Digitaalisten piirien monimutkaistuessa tulee kuitenkin vastaan ongelmia, jotka asettavat rajoituksia piirin tiheydelle, nopeudelle ja suorituskyvylle. Haasteita aiheuttavat esimerkiksi viiveet, kilpailutilanteet, tehohäviö, epäideaalinen kytkeytyminen, sirun sisäinen ja sirujen välinen kuormitus ja vuotovirrat.
Digitaalisilla piireillä luodaan yleiskäyttöisiä laskentapiirejä, kuten mikroprosessoreita, ja räätälöityjä logiikkapiirejä, joita kutsutaan sovelluskohtaisiksi integroiduiksi piireiksi (ASIC). Prototyyppien kehittämiseen käytetään laajasti FPGA-piirejä, joiden logiikkaporttien kokoonpanoa voidaan muuttaa valmistuksen jälkeen.
Sekasignaalipiirit

Sekasignaali- tai hybridipiirit sisältävät sekä analogisten että digitaalisten piirien elementtejä. Esimerkiksi komparaattorit, ajastimet, vaihelukitut silmukat, analogi-digitaalimuuntimet ja digitaali-analogiamuuntimet ovat sekasignaalipiirejä. Useimmat nykyaikaiset radio- ja tietoliikennepiirit käyttävät sekasignaalipiirejä. Esimerkiksi vastaanottimissa analogisia piirejä käytetään signaalin vahvistamiseen ja taajuuden muuntamiseen, jotta se voidaan muuttaa analogi-digitaalimuuntimella digitaalisiksi arvoiksi, minkä jälkeen signaalinkäsittelyä voidaan jatkaa digitaalisena.
Aiheesta muualla

Kuvia tai muita tiedostoja aiheesta Elektroninen piiri Wikimedia Commonsissa
Piirikaavio, joka kuvaa analogista piiriä. Kuvan piiri on yksinkertainen vahvistin.
Corropoli

| Corropoli |
| --- | --- |

 vaakuna
 Corropoli
 Koordinaatit: 42°50′N, 13°50′E 
Valtio:  Italia
Alue:  Abruzzo
Maakunta:  Teramo
Pinta-ala:  
 – Kokonaispinta-ala:  22,11 km²
Väkiluku (31.12.2017)  (vakinaiset asukkaat):  5 054
 – Väestötiheys:  229 as./km²
 
 www.comune.corropoli.te.it 
Infobox OKVirheellinen NIMI-arvo: 
Corropoli on kunta Keski-Italiassa, Abruzzon alueella, Teramon maakunnassa. Kunta sijaitsee Abruzzon pohjoisosassa, Teramosta 40 kilometriä koilliseen. Corropolissa on runsaat 5 000 asukasta.
Aiheesta muualla

Kuvia tai muita tiedostoja aiheesta Corropoli Wikimedia Commonsissa
Teramon maakunta
Alba Adriatica | Ancarano | Arsita | Atri | Basciano | Bellante | Bisenti | Campli | Canzano | Castel Castagna | Castellalto | Castelli | Castiglione Messer Raimondo | Castilenti | Cellino Attanasio | Cermignano | Civitella del Tronto | Colledara | Colonnella | Controguerra | Corropoli | Cortino | Crognaleto | Fano Adriano | Giulianova | Isola del Gran Sasso d’Italia | Martinsicuro | Montefino | Montorio al Vomano | Morro d’Oro | Mosciano Sant’Angelo | Nereto | Notaresco | Penna Sant’Andrea | Pietracamela | Pineto | Rocca Santa Maria | Roseto degli Abruzzi | Sant’Egidio alla Vibrata | Sant’Omero | Silvi | Teramo | Torano Nuovo | Torricella Sicura | Tortoreto | Tossicia | Valle Castellana
Dirty Sexy Money

| Dirty Sexy Money |
| --- | --- |

Tyyli:  Draamasarja
Kestoaika:  43 min
Luoja(t):  Craig Wright
Pääosissa:   Peter Krause  Donald Sutherland  Zoe McLellan  William Baldwin  Natalie Zea  Samaire Armstrong  Glenn Fitzgerald  Seth Gabel  Blair Underwood 
Alkuperämaa:  Yhdysvallat
Alkuperäiskieli:  englanti
Verkko:  ABC
Esitetty:  26. syyskuuta 2007 – 8. elokuuta 2009
Jaksoja:  10
Aiheesta muualla
IMDb
Dirty Sexy Money on yhdysvaltalainen Craig Wrightin luoma draamasarja, jota esitettiin Yhdysvalloissa kaksi kautta 26. syyskuuta 2007 – 8. elokuuta 2009. Suomessa sarjan molemmat kaudet on esittänyt Nelonen.
Roolihahmot

| Näyttelijä | Rooli | Asema | Tuotantokaudet, joilla mukana |
| --- | --- | --- | --- |
| Peter Krause | Nick George | Darlingin perheen asianajaja. Vaimo Lisa George, jonka kanssa tytär Kiki. Brian Darling on Nickin velipuoli. Yrittää selvittää isänsä mystistä kuolemaa. | 1- |
| Zoe McLellan | Lisa George | Galleristi. Naimisissa Nick Georgen kanssa ja tämän kanssa tytär Kiki. Pelkää menettävänsä miehensä Karen Darlingille. | 1- |
| Donald Sutherland | Tripp Darling | Darlingin perheen pää, naimisissa Letitia Darlingin kanssa. Neljä lasta: Patrick, Karen, Jeremy ja Juliet. | 1- |
| Jill Clayburgh | Letitia Darling | Tripp Darlingin vaimo, Patrick, Karen, Jeremy, Juliet ja Brian Darlingin äiti. | 1- |
| William Baldwin | Patrick Darling | Senaattiin pyrkivä poliitikko, jolla on vaimo ja kaksi lasta. Trippin ja Letitian vanhin lapsi. Suhde transsukupuoliseen Carmelitaan. | 1- |
| Natalie Zea | Karen Darling | Trippin ja Letitian vanhin tytär. Johtaa perheen hyväntekeväisyysrahastoa. | 1- |
| Seth Gabel | Jeremy Darling | Toinen Trippin ja Letitian nuorimmista lapsista, Julietin kaksoisveli. Joutuu toistuvasti pulaan ja esiintyy usein krapulaisena. | 1- |
| Samaire Armstrong | Juliet Darling | Toinen perheen nuorimmista, Jeremyn kaksoissisar. Seurapiireissä liikkuva hemmoteltu ja tuittupäinen Juliet haaveilee vakavastiotettavan näyttelijän urasta. | 1- |
| Glenn Fitzgerald | Brian Darling | Brian on Episkopaalisen kirkon pappi, jolla on vaimon ja kahden tyttören lisäksi avioton poika. Ensimmäisellä tuotantokaidella paljastuu, että Brian on Nickin velipuoli. | 1- |
| Blair Underwood | Simon Elder | Maailman kolmanneksi rikkain mies, joka kamppailee Darlingien kanssa Manhattanin saaren omistuksesta. | 1- |
Jaksot > Ensimmäinen tuotantokausi

| Nro | Englanninkielinen nimi | Suomenkielinen nimi | Ensiesitys | Käsikirjoittaja | Ohjaaja |
| --- | --- | --- | --- | --- | --- |
| 1 | Pilot | Upporikas Darlingin perhe | 26. syyskuuta 2007 | Craig Wright | Peter Horton |
| 2 | The Lions | Leijonat | 3. lokakuuta 2007 | Craig Wright | Michael Grossman |
| 3 | The Italian Banker | Italialainen pankkiiri | 10. lokakuuta 2007 | Josh Reims & Tad Quill | Michael Grossman |
| 4 | The Chiavennasca | Chiavennasca | 17. lokakuuta 2007 | Diane Ruggerio & Chris Landon | Michael Lange |
| 5 | The Bridge | Silta | 24. lokakuuta 2007 | Peter Elkoff & Jessica Brickman | Peter Elkoff & Jessica Brickman |
| 6 | The Game | Peliä | 31. lokakuuta 2007 | Craig Wright & Yahlin Chang | David Petrarca |
| 7 | The Wedding | Häät | 14. marraskuuta 2007 | Peter Elkoff & Jake Coburn | Jamie Babbit |
| 8 | The Country House | Neuvonpito | 21. marraskuuta 2007 | Monica Macer | Jace Alexander |
| 9 | The Watch | Kello | 28. marraskuuta 2007 | Paul Scheuring | Matt Earl Beesley |
| 10 | The Nutcracker | Pähkinänsärkijä | 5. joulukuuta 2007 | Jill Soloway & Craig Wright | Tony Goldwyn |
Jaksot > Toinen tuotantokausi

| Nro | Englanninkielinen nimi | Suomenkielinen nimi | Ensiesitys | Käsikirjoittaja | Ohjaaja |
| --- | --- | --- | --- | --- | --- |
| 1 | The Birthday Present | Syntymäpäivälahja | 1. lokakuuta 2008 | Craig Wright | Jeffrey Melman |
| 2 | The Family Lawyer | Perheen asianajaja | 8. lokakuuta 2008 | Craig Wright | Andrew Bernstein |
| 3 | The Star Witness | Tähtitodistaja | 22. lokakuuta 2008 | Yahlin Chang | Robert Berlinger |
| 4 | The Silence | Hiljaisuus | 29. lokakuuta 2008 | Jake Coburn | Robert Berlinger |
| 5 | The Verdict | Tuomio | 5. marraskuuta 2008 | Craig Wright | Andrew Bernstein |
| 6 | The Injured Party | Loukkaantunut osapuoli | 19. marraskuuta 2008 | Sallie Patrick & Paul Redford | Dean White |
| 7 | The Summer House | Kesäasunto | 3. joulukuuta 2008 |  |  |
| 8 | The Plan | Suunnitelma | 10. joulukuuta 2008 |  |  |
| 9 | The Organ Donor | Elimenluovuttaja | 17. joulukuuta 2008 |  |  |
| 10 | The Facts | Faktat | 18. heinäkuuta 2009 |  |  |
| 11 | The Convertible | Avoauto | 25. heinäkuuta 2009 |  |  |
| 12 | The Unexpected Arrival | Yllättävä tulokas | 1. elokuuta 2008 |  |  |
| 13 | The Bad Guy | Todellinen roisto | 8. elokuuta 2008 |  |  |
Aiheesta muualla

IMDB - Dirty Sexy Money
Dan Eklund

Dan Ernst Eklund (s. 30. lokakuuta 1940 Göteborg, Ruotsi) on suomalainen tekniikantutkija. Hän oli Åbo Akademin paperikemian professori vuodesta 1985.
Julkaisuja

Eklund, Dan – Lindström, Tom: Paper chemistry. 1991.
Kate Vincent

Kate Vincent on brittiläinen biologi, lintutieteilijä ja ympäristötieteilijä.
Vincent on työskennellyt ympäristöasiantuntijana monissa hankkeissa, joissa tutkitaan luontokatoa eli biodiversiteetin vähenemistä, ja hiilinielujen voimistamista luontoon perustuvin menetelmin.
Vincent väitteli filosofian tohtoriksi tammikuussa 2006 Leicesterin De Montfort Universityssä. Väitöksen aiheena oli Ison-Britannian varpuskannan jyrkkä taantuminen 1970-luvulta alkaen (Investigating the causes of the decline of the urban House Sparrow  population in Britain). Väitöstyötä varten Vincent perusti yhdeksän kaupunki- ja esikaupunkiympäristössä sijaitsevaa tutkimusaluetta, ja asennutti 600 linnunpönttöä rakennusten seiniin. Kaikkien pönttöjen lähituntumassa oli kotipuutarhoja. Vertailualueena oli Oxfordin ympäristön maatiloilla sijaitseva pöntötysalue. Tutkimuksen kenttätyöt tehtiin vuosina 2001–2003.
Vincent havaitsi, että esikaupunkimaisessa ympäristössä elävien varpusten poikastuotto oli 25 % alempi ja maaseutumaisemassa ympäristössä 18 % alempi kuin Oxfordin vertailualueella. Huonompi poikastuotto johtui poikasten nälkiintymisestä kesä-heinäkuun pesyeissä, yleensä 5–6 päivän ikäisinä, mikä johti pesäpoikasten suurempaan kuolevuuteen. Myös lentopoikaset olivat kevyempiä kuin vertailualueen lentopoikaset. Nälkiintyneiden poikasten ravinnossa oli enemmän siemeniä ja muurahaisia kuin vertailualueella, jossa pääravintona olivat hyönteiset ja niiden toukat. Vuonna 2003 pesimätulos oli muita vuosia parempi, koska puutarhoissa esiintyi tavallista enemmän kirvoja. Myös ilmansaasteiden typpidioksidimäärien havaittiin vaikuttavan lentopoikasten painonkehitykseen.
Vincent päätteli, että todettu poikasten suurempi kuolevuus ja lentopoikasten huonompi kunto yhdessä selittivät varpuskannan taantumisen Isossa-Britanniassa. Hän haki julkaistuilla tuloksillaan The Independentin vuonna 2000 julistaman kilpailun 5 000 punnan palkintoa sille, joka selvittäisi varpuskannan romahtamisen syyt. Lehden käyttämä asiantuntijaraati ei ollut yksimielinen, ja palkinto jäi jakamattta
Drakon (asklepiadit)

| Drakon> Δράκων.Henkilötiedot |
| --- | --- |
Syntynyt: Kos
Ammatti:  lääkäreitä
Muut tiedot
Aktiivisena:  400– ja 300-luku eaa.
    
Drakon (m.kreik. Δράκων, Drakōn, lat. Draco, Dracon; 400/300-luku eaa.) oli usean antiikin kreikkalaisen lääkärin nimi asklepiadien suvussa. Henkilöissä on kuitenkin sekaannusta myöhemmässä historiankirjoituksessa.
Drakon I

Drakon I (400/300-luku eaa.) oli tunnetuimman Hippokrateen eli Hippokrates II:n poika, Thessaloksen veli ja Hippokrates IV:n isä. Johannes Tzetzeen mukaan hän oli 18:tta sukupolvea Asklepioksesta laskettuna. Galenoksen mukaan osa Hippokrateen nimiin laitettujen teosten kokoelman Corpus Hippocraticumin tutkielmista olisi Drakonin kirjoittamia.
Drakon II

Drakon II (300-luku eaa.) oli Sudan mukaan Thessaloksen poika, Hippokrates II:n pojanpoika ja jonkun Hippokrateen isä. Näin hän olisi ollut Gorgiaan ja Hippokrates III:n veli, ja 19:ttä sukupolvea Asklepioksesta laskettuna. Jos hän oli Hippokrates IV:n isä, Sudan tiedoissa on kuitenkin joku sekaannus, jos, kuten yllä mainitaan, Hippokrates IV:n isä oli Drakon I. On mahdollista, että Sudan Drakon I ja Drakon II olisivat yksi ja sama henkilö, joka oli siis Hippokrates II:n poika.
Drakon III

Drakon III (300-luku eaa.) oli Sudan mukaan Hippokrateen (todennäköisesti Hippokrates IV) poika ja yksi Aleksanteri Suuren vaimon Roksanan lääkäreistä.
Dirty River Roller Derby

| Dirty River Roller Derby |
| --- | --- |

Perustettu:  2010
Entiset nimet:  Dirty River Roller Grrrls
Paikkakunta:  Turku
Värit:                
Lajit:  Roller derby
| Mitalit> Suomi Cup  |
| --- | --- | --- |
|  Pronssia | 2019 |  |
|  Hopeaa | 2015 |  |
|  Pronssia | 2013 |  |
Dirty River Roller Derby (lyh. DRRD) on vuonna 2010 perustettu turkulainen roller derby -seura, joka pelaa Suomen korkeimmalla sarjatasolla Roller Derby Suomi Cupissa. Vuosina 2010-2016 joukkueen nimi oli Dirty River Roller Grrrls.
Historiaa

Dirty River Roller Derby eli DRRD perustettiin Turussa kesäkuussa 2010. Tuolloin kolme roller derbystä innostunutta henkilöä, Heitti, Juissi ja Toxic, sopivat tapaamisen ja päättivät perustaa Turkuun ensimmäisen roller derby -joukkueen. Peli-intoa täynnä olevat uudet tuttavuudet hankkivat itselleen derby-varusteet ja alkoivat treenata Kupittaan madolla. Seuran nimeksi määriteltiin aluksi Dirty River Roller Grrrls eli DRRG!, kyllä huutomerkillä!
Vuosi 2011 toi drägiläisille paljon uusia pelaajia ja kokemusta karttui myös ulkomaanmatkoilla. Treenaamisesta tuli määrätietoisempaa, kun pelaajille jaettiin valmennusvuorot. Seura löysi oman rytminsä ja määritteli muun muassa säännöt toiminnalleen. Haluttiin, että jäsenmaksut pysyvät alhaisina derbyn ollessa muuten niin kallis harrastus matkustamisen ja varusteiden takia. Tee se itse -meininki alkoi painottua toiminnassa luonnollisesti, kun kaikki oli vain tehtävä itse. Seura tekee aktiivisesti varainkeruuta toimimalla eri tapahtumissa, ja se järjestää vuosittain Turussa useita roller derby-turnauksia.
Vuonna 2020 seura viettää 10-vuotisjuhlavuottaan.
Tavoitteet ja arvot

Roller derby kerää koko ajan enemmän ja enemmän kiinnostuneita ja täten DRRD järjestääkin nykyään kaksi alkeiskurssia vuodessa. Lisäksi seura järjestää kaikille avoimia open skate-tilaisuuksia, jossa pääsee tutustumaan seuran ihmisiin, toimintaan ja käytännössä luistelemaan oikeissa varusteissa. Seura toimii myös aktiivisesti uusien toimitsijoiden saamiseksi lajin pariin.
DRRD:n A- ja B-joukkueet pelaavat niin kansallisella kuin kansainvälisellä tasolla. Vuonna 2013 DRRD voitti pronssia, vuonna 2015 ja vuonna 2019 hopeaa Suomi Cupissa. DRRD on myös kansainvälisen roller derby -kattojärjestön WFTDA:n (Women’s Flat Track Derby Association) sekä Suomen luisteluliiton ja Roller Derby Finlandin jäsen.
Seuran nimi muutettiin vuonna 2017 Dirty River Roller Derbyksi. Seura haluaa, että laji tulee nimestä selväksi ja lisäksi grrrls -koettiin omasta riot-historiastaan huolimatta liian sukupuolittavaksi nimeksi seurassa, jossa sukupuolen moninaisuutta halutaan arvostaa.
Tavoitteet ja arvot > Dirty River Roller Derby ry:n arvot

Tasavertaisuus: DRRD:n tavoite on olla turvallinen ja syrjinnästä vapaa tila kaikille jäsenilleen, pelien vapaaehtoisille sekä faneille. Sukupuolen moninaisuutta sekä jokaisen jäsenen itsemäärittelyoikeutta kunnioittaen emme käytä sukupuolittavia ilmauksia treenitilassa. DRRD ei hyväksy syrjintää henkilön ihonvärin, uskonnon, sukupuolen, sukupuolikokemuksen, iän, kansallisuuden, vamman, kehon, siviilisäädyn tai seksuaalisen suuntautumisen perusteella. DRRD:ssä ei hyväksytä arvottamista sen mukaan identifioituuko henkilö naiseksi, mieheksi, muunsukupuoliseksi, transsukupuoliseksi, sukupuolettomaksi, intersukupuoliseksi tai joksikin muuksi. DRRD ei aseta feminiinisyyden minimivaatimuksia joukkueidensa eikä vastustajajoukkueidensa pelaajille. DRRD:n kilpailevissa joukkueissa saavat pelata kaikki henkilöt, jotka eivät koe kuuluvansa miesten joukkueisiin. DRRD haluaa pitää ovet avoimina kaikille – rasismin, homofobian ja transfobian kieltäminen on koettu alusta asti tärkeäksi.
Avoimuus ja läpinäkyvyys: Seurassa suhtaudutaan myönteisesti ja avoimesti jäsenten ehdotuksiin ja mielipiteisiin. Jokaisella on oikeus saada äänensä kuuluviin seuran sisällä. Seuran sisäisessä viestinnässä tiedon on oltava selkokielistä sekä helposti saatavilla. Tieto välitetään niin, että jokaisella seuran jäsenellä on siihen helppo pääsy. Koska seurassa on nykyään myös jäseniä, jotka eivät puhu äidinkielenään suomea, tiedotetaan jäsenistöä asioista myös englanniksi. Kaikista asioista, myös ongelmallisista, viestitään avoimesti. Viestintä on monisuuntaista: hallitus ja ryhmät tiedottavat päätöksistään ja toiminnastaan säännöllisesti seuran muille jäsenille. Avoimuus ja läpinäkyvyys arvoina vahvistavat myös yhteisöllisyyttä moniäänisyyden ja vaikutusmahdollisuuksien turvaamisen kautta.
Eläinten oikeudet: DRRD:n nimissä myydään ja tarjoillaan vain vegaanisia tuotteita.
Saavutukset

SM-pronssi (1): 2019
SM-hopea (1): 2015
SM-pronssi (1): 2013
Aiheesta muualla

Dirty River Roller Derby
Facebook
Flat Track Stats
Vuosina 2010-2016 käytössä ollut logo.
Celta Vigo B

Celta Vigo B on Celta Vigon reservijoukkue. Se pelaa tällä hetkellämilloin? Espanjan kolmanneksi korkeimmalla sarjatasolla Segunda División B:ssä.
Historia

Joukkue on perustettu alun perin vuonna 1927, mutta vasta vuonna 1989 siitä tuli Celta Vigo B. Joukkueesta saatetaan käyttää myös Celta Turistas nimitystä, johtuen sen vanhasta nimestä.
Se on käyttänyt historiansa aikana yhteensä kolmea nimeä Club Turista (1927–1990), Celta Turista (1990–1996) ja Celta de Vigo B (1996–).
Celta Vigo B teki debyyttinsä Segunda B:ssä kaudella 1992–1993 ja paras sijoitus siellä toistaiseksi on kolmas tila. Historiansa aikana joukkue on pelannut kaikkiaan 7 kautta Segunda B:ssä ja 9 kautta Tercera Divisiónissa.
Saavutukset

Copa RFEF: 2002
Segunda División B 2019–2020
| --- | --- |
Lohko 1:   At. Baleares  Atlético B  Celta B  Coruxo  Getafe B  Ibiza  Internacional  Langreo  Las Palmas B  Las Rozas  Marino  Melilla  Oviedo B  Peña Deportiva  Pontevedra  Racing Ferrol  Rayo Majadahonda  Real Madrid B  SS Reyes  Sporting B 
Lohko 2:   Alavés B  Amorebieta  Arenas  Barakaldo  Bilbao Athletic  Burgos  Calahorra  Cultural Leonesa  Guijuelo  Haro  Izarra  Leioa  Osasuna B  Real Sociedad B  Real Unión  Salamanca CF  Tudelano  UD Logroñés  Unionistas  Valladolid B 
Lohko 3:   Andorra  Badalona  Barcelona B  Castellón  Cornellà  Ebro  Ejea  Espanyol B  Gimnàstic  Hércules  La Nucía  Levante B  Llagostera  Lleida Esportiu  Olot  Orihuela  Prat  Sabadell  Valencia Mestalla  Villarreal B 
Lohko 4:   Algeciras  Atlético Sanluqueño  Badajoz  Cádiz B  Cartagena  Córdoba  Don Benito  Linense  Marbella  Mérida  Murcia  Recreativo  Recreativo Granada  San Fernando  Sevilla B  Talavera  UCAM Murcia  Villarrobledo  Villanovense  Yeclano
Daniel Romano

| Daniel Romano> Henkilötiedot |
| --- | --- |
Syntynyt: 1985 Welland, Ontario, Kanada
Ammatti:  laulaja-lauluntekijä
Muusikko
Tyylilajit:  punk, rock, folk, country, alternative country
Soittimet:  kitara, rummut, pedal steel -kitara, kosketinsoittimet
Levy-yhtiöt:  New West Records   Normaltown Records
Aiheesta muualla
Kotisivut
  [ Muokkaa Wikidatassa ] [ ohje ]  
Daniel Romano (s. 1985 Welland, Kanada) on kanadalainen muusikko.
Romano perusti lukioikäisenä veljensä kanssa indie punk -yhtyeen Attack in Black, joka levytti muutaman albumin. Ensimmäinen soolojulkaisu, joka oli omassa studiossa äänitetty country-albumi Workin' For The Music Man, ilmestyi 2010. Hän soitti albumilla lähes kaikkia soittimia. Toinen country-albumi Sleep Beneath The Willow (2011) oli ehdolla kanadalaisen Polaris Music Prize -palkinnon saajaksi.
Nimellä Ancient Shapes hän julkaisi samannimisen power pop -albumin vuonna 2016 ja albumin  Silent Rave vuonna 2018.
Albumit Nerveless ja Human Touch (2018) on julkaistu vain digitaalisessa muodossa. Vuonna 2020 ilmestynyt Okay Wow on Romanon ja The Outfit -yhtyeen live-kokoelma kannattajakunnan suosikeista Skandinavian kiertueen aikana.
Diskografia (valikoima) > Albumit

Workin' For The Music Man (2010)
Sleep Beneath The Willow (2011)
11 Great Mosey Originals  (2013)
Come Cry With Me (2013)
If I've Only One Time Askin’ (2015)
Mosey (2016)
Modern Pressure (2017)
Nerveless (2018)
Human Touch (2018)
Finally Free (2018)
”Visions Of The Higher Dream” (2020)
Kate O’Mara

Kate O'Mara (1976)
Kate O'Mara (10. elokuuta 1939 Leicester – 30. maaliskuuta 2014 Sussex) oli brittiläinen näyttelijä. Hänet tunnettiin erityisesti rooleistaan televisiosarjoissa Dynastia ja Testamentti. Hän näytteli myös Todella upeeta -komediasarjassa.
O'Maralla oli rooli myös suomalaisessa elokuvassa Tuntematon ystävä (1978).
Aiheesta muualla

Kate O’Mara Elonetissä.
Kate O’Mara Internet Movie Databasessa. (englanniksi)